6 ພັນກ່ວາຄົນ ຮ່ວມສະແດງ ການຕໍ່ສູ້ Battle of the Nations ທີ່ປາບ Napoleon ເມື່ອ 200 ປີກ່ອນ (ວີດີໂອ)
ມີ 6 ພັນ​ຄົນ​ຈາກ 24 ປະ​ເທດ​ໃນໂລກ ​ຮວມຕົວ​ກັນ​ ​​​ເພື່ອ​ເຂົ້າ​ປະກອບສ່ວນ​​ ໃນການສະ​ແດງ​​ເໜືອ​ນຈິງ​ ຂອງການ​ສູ້​ລົບ​​ ​ຄັ້ງ​ປະວັດ​ສາດ ປີ 1813 ນັ້ນ.
ຜູ້ຄົນຈໍານວນຫຼາຍພັນຄົນ ໄດ້ເຂົ້າຮວ່ມໃນການສະແດງການ ສູ້ລົບຄັ້ງປະວັດສາດ ທີ່ເອີ້ນວ່າ Battle of the Nations ຫລື ການສູ້ລົບລະຫວ່າງຫລາຍໆປະເທດ ທີ່ເມືອງ Leipzig ເພື່ອ ເປັນຂີດໝາຍຄົບຮອບ 200 ປີ ຂອງການສູ້ລົບດັ່ງກ່າວນັ້ນ 6 ພັນຄົນຈາກ 24 ປະເທດໃນທົ່ວໂລກ ໄດ້ໄປຮວມຕົວກັນ ໃນວັນອາທິດວານນີ້ ເພື່ອເຂົ້າປະກອບໃນການສະແດງເໜືອນ ຈິງຂອງການສູ້ລົບ ຄັ້ງປະວັດສາດ ຂອງພວກທະຫານລາບ ທະຫານມ້າ ແລະທະຫານປືນໃຫຍ່ ຫຼາຍກວ່າ 4 ຊົ່ວໂມງ ການສູ້ລົບກັນບັ້ນດັ້ງເດີມເມື່ອປີ 1813 ນັ້ນ ໄດ້ຖືກຈົດຈໍາວ່າ ເປັນການສູ້ລົບບັ້ນຍິ່ງໃຫຍ່ທີ່ສຸດໃນປະວັດສາດໂລກ ທີ່ປະກອບດ້ວຍພວກທະຫານ ຫຼາຍກວ່າ 500 ພັນຄົນ ຈາກທົ່ວຢູໂຣບຈົນມາຮອດສະໄໝເລີ່ມຕົ້ນສັດຕະວັດທີ 20 ທະຫານພັນທະມິດຈາກ ຣັດເຊຍ Prussia, Austria, Sweden, ແລະອັງກິດ ໄດ້ປາບ ກອງທັບຝຣັ່ງ ຊຶ່ງເປັນຂີດໝາຍການເລີ່ມຕົ້ນໃນການສິ້ນສຸດລົງຂອງການຄອບງໍາຢູໂຣບ ຂອງ Napoleon